OpenLLM-France/wikimedia huggingface dataset:
# Gran Premi de Gatineau

El Gran Premi de Gatineau (oficialment: Grand Prix cycliste de Gatineau) és una competició ciclista femenina d'un dia que es disputa al Quebec. Creada al 2010, forma part del calendari de l'UCI.

## Palmarès femení

| Any | Vencedor | Segon | Tercer |
| 2010 | Joëlle Numainville | Joanne Kiesanowski | Modesta Vžesniauskaitė |
| 2011 | Giorgia Bronzini | Joëlle Numainville | Theresa Cliff-Ryan |
| 2012 | Ina-Yoko Teutenberg | Rochelle Gilmore | Alona Andruk |
| 2013 | Shelley Olds | Joëlle Numainville | Katarzyna Pawłowska |
| 2014 | Denise Ramsden | Flávia Oliveira | Jasmin Glaesser |
| 2015 | Kirsten Wild | Joëlle Numainville | Christine Majerus |
| 2016 | Kimberley Wells | Joëlle Numainville | Leah Kirchmann |
| 2017 | Leah Kirchmann | Kirsti Lay | Kendall Ryan |
| 2018 | Lauren Hall | Alison Jackson | Sara Bergen |
| 2019 | Leah Kirchmann | Allison Beveridge | Kristabel Doebel-Hickok |
| 2020 | suspesa | suspesa | suspesa |
| 2021 | suspesa | suspesa | suspesa |
| 2022 | suspesa | suspesa | suspesa |
| 2023 | Megan Jastrab | Alison Jackson | Skylar Schneider |
| 2024 | Letizia Paternoster | Marlies Mejías García | Sarah Van Dam |

## Enllaços externs

* Pàgina oficial Arxivat 2016-06-04 a Wayback Machine.
* Palmarès a cyclebase.nl
* Palmarès a cqranking.com
# Edat fosca digital

Edat Fosca Digital és el període que transcorre a partir de la Revolució Digital, també anomenada Tercera Revolució Industrial, que va començar entre finals de la dècada del 1950 a finals de la dècada del 1970 amb l'adopció i la proliferació dels ordinadors digitals i el manteniment dels registres digitals que segueix fins als nostres dies.
L'edat fosca digital és una manca d'informació històrica en l'era digital com a resultat directe de formats d'arxiu obsolet, programari o maquinari que es converteixen en corruptes, escasses o inaccessibles a mesura que evolucionen les tecnologies i es descomponen les dades. Per a les generacions futures els pot resultar difícil o impossible de recuperar documents electrònics i multimèdia, ja que s'han registrat en un format d'arxiu obsolet i obscur.
El nom deriva del terme «Edat fosca» en el sentit que podria haver-hi una relativa manca de registres en l'era digital, ja que els documents es transfereixen a formats digitals i es perden còpies originals. Una menció primerenca del terme va ser en una conferència de la Federació Internacional d'Associacions i Institucions Bibliotecàries (IFLA) el 1997. El terme també es va esmentar el 1998 a la conferència Time and Bits, que va ser copatrocinada per la Long Now Foundation i el Getty Conservation Institute.

## Formats de fitxers propietaris i obsolets

El problema no es limita als documents de text, sinó que s'aplica igualment a fotografies, vídeo, àudio i altres tipus de documents electrònics. Una de les preocupacions que condueix a l'ús del terme és que els documents s'emmagatzemen en mitjans físics que requereixen un maquinari especial per tal de ser llegit i que aquest maquinari no estarà disponible en poques dècades des del moment en què es va crear el document. Un exemple d'aquest problema és que les unitats de disc capaços de llegir disquets de 5¼ i 8 polzades no són fàcilment accessibles.
L'Edat Fosca Digital també s'aplica als problemes que sorgeixen a causa de formats d'arxiu obsolets. En aquest cas, és la manca de programari necessari que causa problemes quan es recuperen els documents emmagatzemats. Això és especialment problemàtic quan s'utilitzen formats propietaris, en aquest cas podria ser impossible escriure programari adequat per llegir el fitxer.

## Referències

* ↑ «Data Reawakening» (en anglès). Science Friday, 01-03-2018.
* ↑ «How to read and write old floppy disks». [Consulta: 11 febrer 2024].
* ↑ «Scientists warn we may be creating a 'digital dark age'» (en angles). Adam Wernick.

## Vegeu també

* Arqueologia digital
* International Internet Preservation Consortium
* Obsolescència digital
* Preservació digital

## Enllaços externs

* A Digital Dark Ages? Challenges in the Preservation of Electronic Information (PDF), 1997 (anglès)
* Bit Rot - The Economist, 28 d'abril de 2012 (anglès)
* Raiders of the Lost Web, Octubre de 2015. (anglès)
* El padre de internet predice una "era oscura digital" - febrer 2015
# Mariamne

Mariamne és el nom dels següents personatges:
# Esquibien

Esquibien (en bretó An Eskevien) és un municipi francès, situat a la regió de Bretanya, al departament de Finisterre. L'any 2006 tenia 1.556 habitants. El 14 d'agost celebra un fest-noz.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.011 | 1.955 | 1.957 | 1.970 | 1.911 | 1.611 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Roger Le Pape | |
| 2008- | Didier Guillon | |
# Dofí de Peale

El dofí de Peale (Lagenorhynchus australis) és un petit dofí que viu a les aigües del voltant de la Terra del Foc, a l'extrem meridional de Sud-amèrica. Aquesta espècie s'assembla físicament al dofí fosc, amb el qual està emparentada i de vegades se'ls pot confondre.

## Referències

* 1 2 Würsig, Bernd; Perrin, William F.; Thewissen, J. G. M.. Encyclopedia of Marine Mammals (en anglès). Academic Press, 2009-02-26. ISBN 978-0-08-091993-5.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Bohuslav Balbín

Bohuslav Balbín (3 de desembre del 1621, Hradec Králové - 28 de novembre del 1688, Praga) fou un escriptor, jesuïta i patriota txec.
Fou anomenat "Plini de Bohèmia" i la seva obra magna és Vita beatae Joannis Nepomuceni martyris (Praga, 1670). Es graduà a la Universitat d'Olomouc i fou un dels impulsors de la llegenda de Sant Joan Nepomucè.
Dedicà la seva vida a l'estudi, en especial a la història de Bohèmia.

## Obra

* Vita beatae Joannis Nepomuceni martyris, Praga, 1670.
* Epitome historica rerum Bohemicarum –, 1677
* Dissertatio apologetica pro lingua Slavonica, praecipue Bohemica
* Diva Vartensis
* Diva Turzanensis
* Diva S. Monti
* Origines Comit. de Guttenstein
* Vita venerab. Arnesti
* Miscellanea historica regni Bohemiae (Praga, 1679-87),
** Liber naturalis
** Liber popularis
** Liber chorographicus
** Liber hagiographicus
** Liber parochialis
** Liber episcopalis
** Liber regalis
** Liber epistolaris
** Bohemia docta
** Liber curialis seu de magistratibus et officiis curialibus regem Boohemiae
* Quaesita oratoria
* Verisimilia humaniorum disciplinarum
* Examen Mellisaeum

## Referències

* ↑ Pípalová, Anna-Marie «Bohuslav Balbín and the Patriotic Reconceptualization of Bohemia, c. 1650–1675» (en anglès). The Historical Journal, 65, 4, 01-09-2022, pàg. 992–1014. DOI: 10.1017/S0018246X22000115. ISSN: 0018-246X.
* ↑ «Bohuslav Balbín - Ústav pro jazyk český», 04-01-2015. Arxivat de l'original el 2015-01-04. [Consulta: 10 gener 2024].
* ↑ «Bohuslav Balbín». [Consulta: 10 gener 2024].
# Boursorama

Boursorama és un grup de banca electrònica propietat de Société Générale, creat inicialment amb la participació de la Caixa per a competir amb ING Group. A França utilitza el nom de Boursorama Banque, a Alemanya OnVista i a Espanya Self Bank by Singular Bank. La seu del grup es troba a París i la de les filials a Londres, Frankfurt del Main i Alcobendas, respectivament.
El juny de 2015, CaixaBank anuncià la venda de la seva participació en Boursorama (20,5%) a Société Générale i de la participació directa en Self Bank (49%) a Boursorama.

## Referències

* ↑ «Economía/Finanzas.-La Caixa y Boursorama (Self Trade) pondrán en marcha su banco 'online' este año para competir con ING» (en castellà). El Economista, 19-02-2008. [Consulta: 30 gener 2011].
* ↑ «CaixaBank es ven per 250 milions la participació que tenia a Self Bank i a la seva matriu, Boursorama».

## Enllaços externs

* Groupe Boursorama
* Boursorama (francès)
* OnVista (alemany)
* EQi (anglès)
* Self Bank (castellà)
# Best seller (pel·lícula)

Best Seller és una pel·lícula estatunidenca de John Flynn, estrenada l'any 1987. Ha estat doblada al català.

## Argument

El 1972, tres homes caracteritzats amb mascares de Richard Nixon, atraquen el dipòsit d'embargaments de la policia de Los Angeles. Només l'oficial Dennis Meechum sobreviu a la massacre i, abans que els atracadors no fugin, el policia, ferit, colpeja al ventre d'un d'ells. Diversos anys han passat i, promogut tinent de policia, Meechum d'altra banda ha escrit un llibre d'èxit de la seva experiència i viu amb la seva filla Holly. Un dia, en una persecució amb un pinxo, se surt d'un problema gràcies a Cleve, un home misteriós amb una elegant disfressa. Aquest, que sembla conèixer bé Meechum, resulta ser un assassí a sou, i vol venjar-se de l'industrial David Madlock, el seu antic empresari, revelant les seves activitats criminals en el proper llibre de Meechum. En principi escèptic, el policia, endeutat i patint el bloqueig de l'escriptor, accepta acompanyar Cleve.

## Repartiment

* James Woods: Cleve
* Brian Dennehy: Dennis Meechum
* Victoria Tennant: Roberta Gillian
* Allison Balson: Holly Meechum
* Paul Shenar: David Madlock
* George Coe: Graham
* Jeffrey Josephson: Pearlman
* Edward Blackoff: Thorn

## Rebuda

La pel·lícula no va conéixer l'èxit comercial, informant aproximadament 4,278 milions $ al box-office a Amèrica del Nord.
Ha rebut una rebuda de la crítica més aviat favorable, recollint un 60 % de crítiques positives, amb una nota mitjana de 5,9/10 i sobre la base de 10 crítics en el lloc Rotten Tomatoes.

## Nominacions

El 1988, Best seller va ser nominada al premi Edgar-Allan-Poe a la millor pel·lícula i James Woods a l'Independent Spirit Award al millor actor.

## Referències

* ↑ esadir.cat. Best Seller. esadir.cat.
* ↑ «Best Seller». The New York Times.
* ↑ (anglès) «Best Seller». Box Office Mojo.
* ↑ (anglès) «Best Seller». Rotten Tomatoes. [Consulta: 9 febrer 2014].
* ↑ (anglès) «Awards for Best Seller». IMDb4.
# Brunswick (Ohio)

Brunswick és una població dels Estats Units a l'estat d'Ohio. Segons el cens del 2000 tenia 33.388 habitants.

## Demografia

Segons el cens del 2000, Brunswick tenia 33.388 habitants, 11.883 habitatges, i 9.280 famílies. La densitat de població era de 1.028 habitants per km².
Dels 11.883 habitatges en un 39,3% hi vivien nens de menys de 18 anys, en un 65,3% hi vivien parelles casades, en un 9,3% dones solteres, i en un 21,9% no eren unitats familiars. En el 17,7% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,79 i el nombre mitjà de persones que vivien en cada família era de 3,18.
Per edats la població es repartia de la següent manera: un 27,7% tenia menys de 18 anys, un 8,1% entre 18 i 24, un 32,7% entre 25 i 44, un 23,2% de 45 a 60 i un 8,2% 65 anys o més.
L'edat mediana era de 35 anys. Per cada 100 dones de 18 o més anys hi havia 94,4 homes.
La renda mediana per habitatge era de 56.288 $ i la renda mediana per família de 62.080 $. Els homes tenien una renda mediana de 42.675 $ mentre que les dones 27.882 $. La renda per capita de la població era de 21.937 $. Aproximadament el 3,2% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brunswick». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Brunswick». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Dofí de l'Indus

El dofí de l'Indus (Platanista minor) és una espècie de cetaci de la família dels platanístids. És endèmic de la conca de l'Indus (Índia i Pakistan), on sol viure a les parts més profundes dels rius. Està amenaçat per la construcció de preses d'aigua al seu medi. El seu nom específic, minor, significa 'menor' en llatí. En el passat ha estat considerat una subespècie del dofí del Ganges (P. gangetica).

## Referències

* ↑ Braulik, G. T.; Smith, B. D.; Chaudhry, S. «Platanista gangetica ssp. minor» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2012. DOI: 10.2305/IUCN.UK.2012.RLTS.T41757A17628296.en. [Consulta: 27 març 2022].
* ↑ Gill T. Braulik et al. (2021). «Taxonomic revision of the South Asian River dolphins (Platanista): Indus and Ganges River dolphins are separate species». Marine Mammal Science. DOI: 10.1111/mms.12801.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Divicó

Divicó (en llatí Divico) va ser un cap dels helvecis. Comandava el seu poble en la guerra Cimbria contra Luci Cassi l'any 107 aC i a la victòria de la batalla de Burdigala havien mort Luci Calpurni Pisó, avi del sogre de Cèsar.
L'any 58 aC Juli Cèsar, estava a punt de fer la guerra als helvecis perquè volien emigrar travessant territori romà, i van enviar una ambaixada encapçalada pel vell Divicó, però no va donar fruits i Cèsar els va atacar, derrotant-los a la batalla de l'Arar.
Cèsar elogia el seu coratge en el llibre sobre la guerra a les Gàl·lies.

## Referències

* ↑ Juli Cèsar, De bello gallico I 12.4-7
* ↑ Juli Cèsar, De bello gallico I 13-14
* ↑ Smith, William (ed.). «Divico». A Dictionary of Greek and Roman biography and mythology. [Consulta: 11 agost 2022].
# Divi filius

Divi filius és una locució llatina que significa 'fill del déu'. Com a títol honorífic, fou utilitzat sovint per August, renebot i fill adoptiu de Juli Cèsar.
L'1 de gener del 42 aC, gairebé dos anys després de l'assassinat de Juli Cèsar el 15 de març del 44 aC, però abans de la victòria final del segon triumvirat sobre els conspiradors que l'havien mort, Cèsar fou deïficat pel senat romà. A partir d'aquell moment, fou anomenat divus Iulius ('el diví Juli'), mentre que el seu fill adoptiu, Octavià, es feu anomenar divi filius ('fill del deïficat', 'fill del déu'). La forma completa, divi Iuli filius ('fill del déu Juli') també tingué un cert ús. Octavià emprà el títol divi filius per avançar en les seves ambicions polítiques i, finalment, s'imposà als seus rivals pel poder en l'Estat romà. El títol era «una eina de propaganda útil» per a August que apareixia a les monedes en circulació.
Com que el mateix August i diversos altres emperadors romans també foren deïficats després de la seva mort, el títol divi filius també es feu servir per a alguns dels successors d'August, entre els quals destaquen Tiberi, Neró i Domicià.

## Referències

* ↑ Syme, R. The Roman Revolution (en anglès). Oxford: Oxford University Press, 2002, p. 202. ISBN 0-19-280320-4.
* ↑ «'Augustus' Gaius Julius Octavius» (en anglès). Arxivat de l'original el 2016-03-18.
* ↑ Inscripció a la Porta Tiburtina de Roma
* ↑ Augustus, de Pat Southern, pàg. 63.
* ↑ Coins of the Emperor Augustus Arxivat 25 maig 2009, a Wayback Machine.
* ↑ K., Tae Hun. «The Anarthrous υἱὸς θεοῦ in Mark 15,39 and the Roman Imperial Cult»» (en anglès). Biblical Studies on the Web. Arxivat de l'original el 2008-08-28. [Consulta: 9 agost 2020].
# Els Estanyets (Dorres)

Els Estanyets és un petit grup d'estanys del Pirineu, situats a 2.405,7 m alt en el terme comunal de Dorres, a l'Alta Cerdanya, de la Catalunya del Nord.
Són a prop de l'extrem nord-oest del terme comunal al qual pertanyen, al sud del Puig Occidental de Coll Roig.
Els Estanyets són un destí sovintejat per les rutes excursionistes del sud del Massís del Carlit.

## Referències

* ↑ Els Estanyets en els ortofotomapes de l'IGN
* ↑ «Una ruta excursionista de Wikiloc». Arxivat de l'original el 2019-02-12. [Consulta: 12 març 2019].
# Els Estanyols (Bolquera)

Els Estanyols és un conjunt de petits estanys i molleres del Pirineu, del terme comunal de Bolquera, de la comarca de l'Alta Cerdanya, a la Catalunya del Nord.
Es troben a 1.723 metres d'altitud, a la zona central del terme comunal de Bolquera. Són a prop al nord-est de l'Estany del Ticó, al costat mateix, oest, de la carretera D - 618.
El lloc dels Estanyols és freqüentment visitat pels excursionistes de la zona del Llac de la Bollosa.

## Referències

* ↑ Els Estanyols en els ortofotomapes de l'IGN
# El final: Naruto, la pel·lícula

El final: Naruto, la pel·lícula (THE LAST -NARUTO THE MOVIE-) és una pel·lícula d'anime japonesa d'acció romàntica del 2014 produïda per Studio Pierrot i dirigida per Tsuneo Kobayashi. És la desena pel·lícula basada en el manga i l'anime Naruto de Masashi Kishimoto, i la primera a ser cànon. És protagonitzada per Junko Takeuchi, Nana Mizuki, Chie Nakamura, Showtaro Morikubo, Satoshi Hino, Kazuhiko Inoue i Noriaki Sugiyama. El tema principal de la pel·lícula és "Hoshi no Utsuwa" de Sukima Switch. La pel·lícula es va estrenar el 6 de desembre de 2014.
Es va estrenar a la plataforma AnimeBox el 7 de juliol de 2023 amb doblatge i subtítols en català.

## Argument

Ambientada abans del final de Naruto, la pel·lícula se centra en l'equip ninja de Naruto Uzumaki mentre parteixen en una missió per evitar que la lluna caigui i rescatar la Hanabi Hyuga, la germana de la Hinata Hyuga, d'en Toneri Otsutsuki, un home que vol casar-se amb la Hinata i castigar la humanitat per haver convertit el txakra en una arma.

## Producció

Kishimoto va crear nous dissenys per als personatges, ja que ara són adults joves en lloc d'adolescents, tal com es mostra a Naruto: Shippuden. Kishimoto i els guionistes es van centrar en la relació romàntica entre els personatges principals; tot i que Kishimoto es va sentir incòmode en representar escenes romàntiques, va assegurar estar satisfet amb el producte final.

## Recepció

The Last havia estat la pel·lícula més taquillera de la franquícia abans de ser superada per la seva seqüela, Boruto: Naruto, la pel·lícula (2015). La pel·lícula també va ser un èxit de crítica, amb una sèrie de ressenyes que van lloar la seva història, pel seu enfocament en la relació de Naruto i Hinata, l'animació i les seqüències d'acció magníficament animades. Tanmateix, es va criticar la seva manca d'un antagonista atractiu. L'estrena de la pel·lícula japonesa als mitjans domèstics va ser un dels més venuts de l'any.

## Referències

* ↑ «The Last -Naruto the Movie-'s Longer Teaser Streamed», 31-07-2014. Arxivat de l'original el 2 agost 2014. [Consulta: 2 agost 2014].
* ↑ «https://twitter.com/AnimeBoxOficial/status/1677292259610435585». [Consulta: 17 juliol 2023].
* ↑ «AnimeBox estrena todas las películas de 'Naruto' por tiempo limitado» (en castellà). Estantería Otaku, 10-07-2023. Arxivat de l'original el 17 juliol 2023. [Consulta: 17 juliol 2023].
* ↑ «El final: Naruto, La Pel·lícula». Desdelsofà.cat. [Consulta: 9 juliol 2023].
* ↑ McNulty, Amy «The Last: Naruto the Movie». , 20-02-2015.
* ↑ Beveridge, Chris «The Last: Naruto The Movie Review». , 07-11-2015 [Consulta: 20 octubre 2016].
* ↑ «Anime Review: Last, The: Naruto the Movie». [Consulta: 20 octubre 2016].
# Ján Novota

Ján Novota (nascut el 29 de novembre de 1983) és un futbolista professional eslovac que juga com a porter pel club de la Lliga austríaca de futbol Rapid Wien.
Novota va realitzar el seu primer debut internacional contra Montenegro el 23 de maig de 2014 (victòria 2-0).

## Referències

* ↑ Slovensko vyhralo nad Čiernou Horou 2:0, Kozákovi chýbala atmosféra, SME.sk, retrieved 25. 5. 2014 (eslovac)

## Enllaços externs

* Profile at fcdac1904.com (eslovac)
# Marc Centeni Pènula

Marc Centeni Pènula (llatí: Marcus Centenius Penula) va ser un militar romà del segle iii aC.
Era el primer centurió dels triaris (primi pili) que havia complert el seu temps d'enrolament en el qual es va distingir per la seva valentia. El senat romà li va donar el comandament de vuit mil homes, la meitat romans i la meitat aliats perquè el seu coneixement del territori a Lucània li podia facilitar la victòria sobre els cartaginesos. Al grup atorgat pel senat s'hi van unir un nombre similar de voluntaris, i tots junts van anar a Lucània però van ser derrotats fàcilment per Hanníbal a la batalla de Silarus.

## Referències

* ↑ Titus Livi. Ab Urbe Condita XXV, 19
# Brunswick (Maine)

Brunswick és una població dels Estats Units a l'estat de Maine (EUA). Segons el cens del 2000 tenia 21.172 habitants.

## Demografia

Segons el cens del 2000, Brunswick tenia 21.172 habitants, 8.150 habitatges, i 5.150 famílies. La densitat de població era de 174,7 habitants per km².
Dels 8.150 habitatges en un 31,1% hi vivien nens de menys de 18 anys, en un 51,6% hi vivien parelles casades, en un 8,7% dones solteres, i en un 36,8% no eren unitats familiars. En el 30,8% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,95.
Per edats la població es repartia de la següent manera: un 23% tenia menys de 18 anys, un 14,1% entre 18 i 24, un 26,9% entre 25 i 44, un 20,5% de 45 a 60 i un 15,5% 65 anys o més.
L'edat mediana era de 36 anys. Per cada 100 dones de 18 o més anys hi havia 89 homes.
La renda mediana per habitatge era de 40.402$ i la renda mediana per família de 49.088$. Els homes tenien una renda mediana de 32.141 $ mentre que les dones 24.927$. La renda per capita de la població era de 20.322$. Entorn del 5% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brunswick». American Fact Finder. Oficina del Cens dels Estats Units, 12-01-2010. Arxivat de l'original el 15 de febrer 2020. [Consulta: 7 agost 2010].
* ↑ «Geographic Comparison Table- Brunswick». American Fact Finder. Oficina del Cens dels Estats Units, 12-01-2010.
# El fotògraf de Minamata

El fotògraf de Minamata (originalment, Minamata) és una pel·lícula dramàtica del 2020 dirigida per Andrew Levitas, basada en el llibre homònim d'Aileen Mioko Smith i W. Eugene Smith. La pel·lícula és protagonitzada per Johnny Depp (que també la va produir) com a W. Eugene Smith, un fotògraf estatunidenc que va documentar els efectes de l'enverinament per mercuri als ciutadans de Minamata (Japó). La pel·lícula es va estrenar al Festival Internacional de Cinema de Berlín el 21 de febrer de 2020. Es va estrenar als Estats Units l'11 de febrer de 2022 a càrrec de Samuel Goldwyn Films. A la 94a edició dels Premis Oscar l'any 2022, la pel·lícula va ocupar el tercer lloc al concurs Favorits dels fanàtics dels Oscars. S'ha doblat i subtitulat al català.

## Referències

* ↑ «El fotògraf de Minamata». Goita què fan, ara!. [Consulta: 19 març 2023].
* ↑ Minamata a la Base de dades de cinema en català
* ↑ «Més doblatge en català gràcies a les plataformes i al nou Super3». TV3. [Consulta: 9 octubre 2022].
* ↑ «Programació de TV3». 3Cat, 11-08-2024. [Consulta: 11 agost 2024].